
E L Ő T E R J E S Z T É S

Sülysáp Város Önkormányzata Képviselő-testületének

2017. január 25-én tartandó munkaterv szerinti ülésére

7. napirendhez

Tárgy:
 Sülysáp Város Önkormányzata szervezeti és működési szabályzatának módosítása 
Tisztelt Képviselő-testület!

Az önkormányzatunknál zajló kincstári ellenőrzés jelzéssel élt, miszerint nem tettünk eleget a nemzetiségek jogairól szóló 2011. évi CLXXIX. törvény 80. § (2) bekezdésében foglalt kötelezettségünknek. A jogszabály ugyanis kimondja, hogy a települési önkormányzat a települési nemzetiségi önkormányzattal, a területi önkormányzat a területi nemzetiségi önkormányzattal a helyiséghasználatra, a további feltételek biztosítására és a feladatok ellátására vonatkozóan megállapodást köt, illetve szervezeti és működési szabályzatában rögzíti a megállapodás szerinti működési feltételeket, a megállapodás megkötését, módosítását követő harminc napon belül.
Ennek eleget téve a mellékelt rendeletmódosítást terjesztem elő szíves elfogadásra.

Sülysáp, 2018. január 18.

Horinka László s.k.


polgármester

MELLÉKLET
Sülysáp Város Önkormányzata Képviselő-testületének

…/2014. (....) önkormányzati rendelete

a Szervezeti és Működési Szabályzatáról szóló

14/2009. (XII. 22.) önkormányzati rendeletének módosításáról

Sülysáp Város Önkormányzatának Képviselő-testülete az Alaptörvény 32. cikk (1) a) és d) pontjával, valamint a Magyarország helyi önkormányzatairól szóló 2011. évi CLXXXIX. törvény 53. § (1) bekezdésével kapott felhatalmazással és feladatkörében a következőket rendeli el:

Sülysáp Város Önkormányzata Képviselő-testületének a Szervezeti és Működési Szabályzatáról szóló 14/2009. (XII. 22.) önkormányzati rendelete a következő X/A. Fejezettel egészül ki:

„X/A. Fejezet
A SÜLYSÁPI ROMA NEMZETISÉGI ÖNKORMÁNYZATTAL VALÓ EGYÜTTMŰKÖDÉS FELTÉTELEI

56/A. §
(1) Az önkormányzat a Sülysápi Roma Nemzetiségi Önkormányzat (a továbbiakban: nemzetiségi önkormányzat) részére annak székhelyén, a 2241 Sülysáp, Szent István tér 1. szám alatt működő Polgármesteri Hivatalban biztosítja az önkormányzati működés személyi és tárgyi feltételeit. Ennek keretében havonta igény szerint, de legalább harminckét órában biztosítja az önkormányzati feladat ellátásához szükséges tárgyi, technikai eszközökkel felszerelt helyiség ingyenes használatát, és viseli a helyiséghez, továbbá a helyiség infrastruktúrájához kapcsolódó rezsi- és fenntartási költségeket.

(2) Az önkormányzat megbízásából és képviseletében a jegyző vagy annak - a jegyzővel azonos képesítési előírásoknak megfelelő - megbízottja részt vesz a nemzetiségi önkormányzat testületi ülésein és jelzi, amennyiben törvénysértést észlel. 

(3) A nemzetiségi önkormányzat iratkezelési és személyügyi feladatait a Polgármesteri Hivatal látja el.
(4) A nemzetiségi önkormányzat operatív gazdálkodásának bonyolító szerve a Polgármesteri Hivatal Adó- és Pénzügyi Irodája, amely a költségvetési szervekre vonatkozó gazdálkodási szabályok betartása mellett végzi feladatait.

(5) A nemzetiségi önkormányzat feladatellátáshoz kapcsolódó költségeket az önkormányzat viseli a belső ellenőrzési és banki költségek, valamint a helyi nemzetiségi önkormányzat tagja és tisztségviselője telefonhasználata költségeinek kivételével.
(6) Az önkormányzat és a nemzetiségi önkormányzat együttműködésének részletes szabályait külön megállapodás tartalmazza.”
Ez a rendelet a kihirdetését követő napon lép hatályba, majd az azt követő napon hatályát veszti.
Sülysáp, 2018. január 25.

Horinka László
dr. Tóth Krisztina

